Það hefur verið mikið að gera hjá Heklufélögum að undanförnu , 5. desember var okkur boðið að halda sameiginlegan jólafund með Mosfells og Búrfells klúbbunum og var hann haldinn í boði Mosfells í Hlégarði . Boðið var upp á jólahlaðborð og söng atriði . Prestur var séra Gunnar Sigurjónsson prestur í Digraneskirkju í Kópavogi . Gunnar er mikill sögumaður og skemmtilegur . Að lokum þökkuðu forsetar Heklu og Búrfells fyrir frábærar móttökur og skemmtilegan fund . 22. desember heimsóttu nokkrir Heklu félagar vistheimilið Bjarg á Seltjarnarnesi . Það hefur verið hefð að heimsækja vistmenn þar fyrir jólin og færa þeim jólagjafir , peningaupphæð og sælgæti í pokum . Forseti Heklu , Sighvatur Halldórsson var með í för og fannst heimsóknin ánægjuleg og mjög gott starf sem klúbburinn væri að gera þarna með þessum gjöfum . 31. desember var haldinn Gamlársdagsfundur í hádeginu . Að þessu sinni var hann haldinn á heimili forsets , Sighvats Halldórssonar . Forseti bauð upp á lax , síld og fl . Nokkur mál voru á dagskrá en mest rætt um þjóðmál og fleira . að lokum var skálað fyrir gamlaárinu og með von um að það nýja yrði gott ár . 6. janúar voru Heklufélagar með flugeldasýningu við Hrafnistuheimilin í Reykjavík og Hafnafirði . Það var Björgunarsveitin Ársæll sá um flugeldana og stjórnuðu sýningunni . Þetta heppnaðist mjög vel og íbúar heimilanna mjög ánægðir með þetta árlega framtak Heklufélaga . Heklufélagar óska öllum Kiwanisfólki gleðilegs árs og þakka fyrir samstarfið á liðnu ári .